स्वच्छता कार्यशाला में उदयपुर को सुंदर और साफ बनाने के दिए टिप्स
डूंगरपुर। राज्यस्वच्छ भारत मिशन के शहरी निकाय क्षेत्रों के ब्रांड एंबेसडर और नगर परिषद के सभापति केके गुप्ता ने उदयपुर जिला परिषद सभागार में शुक्रवार को स्वच्छ भारत मिशन पर नगरीय निकायों के जनप्रतिनिधियों अधिकारियों की आयोजित कार्यशाला को संबोधित किया।
प्रजेन्टेशन के माध्यम से डूंगरपुर नगर परिषद की स्वच्छ भारत मिशन में सफलता के लिए किए गए कार्यों पर प्रकाश डाला। गुप्ता ने कहा कि नवाचारों के माध्यम से ही डूंगरपुर को प्रदेश का प्रथम खुले में शौच से मुक्त नगर परिषद क्षेत्र बनाने में सफलता मिली और इससे डूंगरपुर को अलग पहचान मिली। स्वच्छता अभियान के तहत घर-घर कचरा संग्रहण, प्लास्टिक थैलियों से मुक्त शहर, गौ-सरंक्षण, खुले में शौच से मुक्त शहर बनाने के लिए विद्यालयों के 22 हजार से अधिक बच्चों को स्वच्छता की शपथ दिलाने, शहर में एलइडी लाइट की रोशनी सुनिश्चितता, स्ट्रीट लाइट बंद होने की दशा में संबंधित शिकायतकर्ता को प्रतिदिन 25 रुपये का इनाम देने, जल मंदिरों का निर्माण तथा आरओ प्लांट के जरिए शुद्ध पेयजल उपलब्ध कराने, योग शालाओं का संचालन, बाग-बगीचों, झीलों ऐतिहासिक विरासतों का सौन्दर्यीकरण संरक्षण तथा ‘नेकी की दीवार‘ जैसे नवाचारों के बारे में खुलकर चर्चा कर प्रेरित किया।
hin_Deva hin_Deva hin_Deva